Suchinthana/si-wikipedia huggingface dataset:
චන්ද්‍රඝණ්ටා

හින්දු ආගම තුළ, චන්ද්‍රඝණ්ටා යනුවෙන් හැඳින්වෙන්නේ දුර්ගා දෙවඟනගේ තෙවන ස්වරූපයයි. ඇගේ නාමය වන චන්ද්‍ර-ඝණ්ටා යන්නෙහි අර්ථය "ඝණ්ටාවක හැඩැති අඩසඳක් දරා සිටින්නිය" යන්නයි. ඇගේ තෙවන ඇස හැමවිටම විවෘතව පවතින අට්ගර අසුරයන් හා යුධ වැදීමට ඇය සූදානමින් සිටියි. ඇයව චන්ද්‍රඛණ්ඩා, චන්දිකා හෝ රාන්චන්දි යන නම්වලින් ද හැඳින්වේ. නවරාත්‍රී (නවදුර්ගාවන්ගේ දිව්‍යමය රාත්‍රී නවය) උත්සවයේ තෙවන දිනයේ දී ඇයව වන්දනාමාන කරනු ලැබේ.

ආශ්‍රේයයන් 

විනාශකාරී දෙවඟනෝ
හින්දු දෙවඟනෝ
 
යුධ දෙවඟනෝ
ශක්තිවාදය
ශිවගේ භාර්යාවෝ
කාත්‍යායනී

කාත්‍යායනී යනුවෙන් හැඳින්වෙන්නේ නවදුර්ගාවන්ගෙන්, එනම් නවරාත්‍රී උත්සවයේ දී සමරනු ලබන හින්දු දෙවඟනක වන පාර්වතීගේ (ශක්ති) ස්වරූප නවය අතර සයවැන්නයි.
මෙය අමරකෝෂ නම් සංස්කෘත ශබ්දකෝෂයෙහි පාර්වතී සඳහා දක්වා ඇති දෙවන නාමයයි. (උමා, කාත්‍යායනී, ගෞරි, කාලි ,හේමාවතී, ඊශ්වරී)

ආශ්‍රේයයන්

බාහිර සබැඳි
 කාත්‍යායනී පීඨ්, වෘන්දාවන්

හින්දු දෙවඟනෝ
නවදුර්ගාවෝ
යුධ දෙවඟනෝ
කාලරාත්‍රී

කාල්රාත්‍රී (ඇතැම් විටෙක කාලරාත්‍රී ලෙස ද උච්චාරණය කෙරේ) යනුවෙන් හැඳින්වෙන්නේ නවදුර්ගාවන් (එනම් දුර්ගා දෙවඟන පිළිබඳ හඳුනාගැනුණු පැරණිතම මූලාශ්‍රය වන මාර්කණ්ඩේය පුරාණයෙහි පරිච්ඡේද 81-93, දුර්ගා සප්තශතිහි සඳහන් වන හින්දු මාතෘ දේවතාවියගේ ස්වරූප නවය) අතුරින් සත්වැන්නියයි. කාල්රාත්‍රී දෙවඟන මාතෘ දේවතාවියගේ විනාශකාරී ස්වරූප අතුරින් එකක් යැයි පුළුල්ව පිළිගැනේ. ඇගේ සෙසු විනාශකාරී ස්වරූප වන්නේ කාලී, මහාකාලී, භද්‍රකාලී, භෛරවී, මෘත්‍යු, රුද්‍රානි, චාමුණ්ඩා, චණ්ඩි සහ දුර්ගා ය.

දේවාල
 කාල්රාත්‍රී -වාරාණසී දේවාලය, D.8/17, කාලිකා ගාලි, අන්නපූර්ණ – විශ්වනාත් වීදියට සමාන්තර වීදියකි.
 කාල්රාත්‍රී දේවාලය, දුම්‍රි බුසූර්ග්, නායාගාඔන්, බිහාරය
 කාල්රාත්‍රී -වින්ධ්‍යාචල්, මීර්සාපූර් (උප්‍ර).

මේවාත් බලන්න
 කාල් භෛරව්

ආශ්‍රේයයන්

හින්දු දෙවඟනෝ
යුධ දෙවඟනෝ
නවදුර්ගාවෝ
දුර්ගා පූජා
මහාගෞරි

මහාගෞරි (දේවනාගරී: महागौरी) යනුවෙන් හැඳින්වෙන්නේ දුර්ගා දෙවඟනගේ නවදුර්ගා ස්වරූප අතුරින් අටවන ස්වරූපයයි. නවරාත්‍රී උත්සවයේ අටවන දිනයේ දී මහාගෞරි වන්දනාවට පාත්‍ර වේ. හින්දු පුරාණෝක්තිවේදය අනුව මහාගෞරි දෙවඟන සිය බැතිමතුන්ගේ සියලු ආශාවන් ඉටු කරදෙන්නී ය. දෙවඟන වන්දනාමාන කරන අයෙක් දිවියේ සියලු වේදනාවන්ගෙන් නිදහස් වේ.

ආශ්‍රේයයන්

බාහිර සබැඳි 
 මහාගෞරි

නවදුර්ගාවෝ
හින්දු දෙවඟනෝ
සිද්ධිධාත්‍රී

සිද්ධිධාත්‍රී යනුවෙන් හැඳින්වෙන්නේ දුර්ගා දෙවඟනගේ නවවන ස්වරූපයයි. ඇගේ නමෙහි අර්ථය පහත පරිදි වේ: සිද්ධි යනු අධිස්වාභාවික ශක්තිය හෝ ධ්‍යාන ශක්තියයි. ධාත්‍රී යනු ප්‍රදානය කරන්නිය යන්නයි. නවරාත්‍රී උත්සවයේ (නවදුර්ගාවන්ගේ රාත්‍රී නවය) නවවන දිනයේ ඇයව වන්දනාමාන කරනු ලැබේ.

ආශ්‍රේයයන්

Dictionary of Hindu Lore and Legend () by Anna Dhallapiccola

හින්දු දෙවඟනෝ
වෛෂ්ණවී (මාත්‍රිකා දෙවඟන)

වෛෂ්ණවී, (සංස්කෘත: वैष्णवी, IAST: Vaishṇavī) යනුවෙන් හැඳින්වෙන්නේ හින්දු දෙවඟනකි. ඇය මාත්‍රිකා දෙවඟනක ද වේ.

ඇය ස්ත්‍රී ස්වරූපයෙන් යුත් අතර විෂ්ණුගේ ශක්තිය ලෙස ද සැලකේ. "දුර්ගාපූජාතත්ත්ව" (සංස්කෘත චාරිත්‍ර සංග්‍රහය) නම් ග්‍රන්ථය අනුව මැය ආවරණපූජාවේ දී (“දේවතාවියන් වන්දනය”) වන්දනා කළ යුතු දෙවඟනන් 64 දෙනාගෙන් අයෙකි.

මේවාත් බලන්න
 භෛරබ් නාච් නර්තනය
 මහාලක්ෂ්මී
 ත්‍රිදේවී

ආශ්‍රේයයන්

බාහිර සබැඳි

හින්දු දෙවඟනෝ
මහේශ්වරී

මහේශ්වරී යනුවෙන් හැඳින්වෙන්නේ මහේශ්වර් හෙවත් මහේෂ (ශිව) දෙවියන්ගේ ශක්තියයි. මහේශ්වරී රෞද්‍රී, රුද්‍රාණි, ශංකරී, ශිවා සහ මහේෂී යන නම්වලින් ද හැඳින්වෙන්නේ ශිව සඳහා යෙදෙන රුද්‍ර, ශිව්, ශංකර සහ මහේෂ යන නම් අනුසාරයෙනි. 

මහේශ්වරී නන්දි ගවයා මත අසුන්ගෙන සිටිනු නිරූපිත අතර අත් දෙකක් හෝ සතරක් තිබිය හැක. නෙත් තුනකින් යුත් මැය ත්‍රිශූලයක් සහ උඩැක්කියක් දරා සිටින අතර සෙසු අත් අභය මුද්‍රාව සහ වරද මුද්‍රාවෙන් යුතුව නිරූපණය කෙරේ. ඇය සර්ප ගෙල පළඳනාවකින් ද, අඩ සඳකින් ද සැරසී සිටින අතර සර්පයකු මගින් සිය හිස සරසා සිටියි.  ශිව දෙවියන් සේම ඇගේ ද ගෙල වටා සර්ප රුවක් දැකගත හැක.

මේවාත් බලන්න
 චාමුණ්ඩි
 මහාකාලී
 ත්‍රිදේවී

පාර්වතීගේ ස්වරූප
හින්දු දෙවඟනෝ
යුධ දෙවඟනෝ
මාතෘ දේවතාවියෝ
රාධා

රාධා (IAST: ), හෙවත් ‍රාධිකා, රාධාරාණි, සහ රාධේ යනුවෙන් හැඳින්වෙන්නේ වෛෂ්ණවාගමික සම්ප්‍රදායයෙහි ප්‍රචලිත හින්දු දෙවඟනකි. කිරිකාරියක (ගෝපි) වූ ඇය මධ්‍යතන යුගයේ ග්‍රන්ථයන්හි වඩාත්ම නිරූපිත ක්‍රිෂ්ණගේ සහායිකාව සහ පෙම්වතිය ද වූවා ය. ඇය පිළිබඳව වන පළමු සඳහන ලෙස 13 වන සියවසයෙහි ජයදේව විසින් රචිත ගීත ගෝවින්දය හඳුන්වාදිය හැකිය. ශාක්ත ආගම නම් හින්දු දේවතාවී සම්ප්‍රදායය හා සම්බන්ධ ඇය ලක්ෂ්මී දෙවඟනගේ අවතාරයක් සේ සැලකේ.

මේවාත් බලන්න
දේවී
හින්දු දෙවිවරු
ක්‍රිෂ්ණ ජන්මාෂ්ටමි
රාධා ක්‍රිෂ්ණා
වෘන්දාවන් චන්ද්‍රෝදය මන්දීර් – ඉදිවෙමින් පවතින උසම රාධා-ක්‍රිෂ්ණ දේවාලය

ආශ්‍රේයයන්

වැඩිදුර කියවීමට
 Krsna: The Supreme Personality of Godhead () by A.C. Bhaktivedanta Swami Prabhupada
 Hindu Goddesses: Vision of the Divine Feminine in the Hindu Religious Traditions () by David Kinsley
 Hawley J.S. & D.M. Wulff (ed.) (1986) The Divine Consort: Radha and the Goddesses of India, Beacon Press, Boston, .
 Radha by Krishna Dharabasi, a Nepali novel awarded with Madan Puraskar, Most prestigious literary award.

බාහිර සබැඳි

Devi in Hinduism (with Radha), Arthur M. Sackler Gallery and Freer Gallery of Art, Smithsonian Institution, Washington, DC
Radha in the Erotic Play of the Universe, David C. Scott, United Theological College, Bangalore

හින්දු දෙවඟනෝ
මාතෘ දේවතාවියෝ
ක්‍රිෂ්ණගේ භාර්යාවෝ
භද්‍රකාලී

භද්‍රකාලී (, , , , , , කෝඩව: ಭದ್ರಕಾಳಿ) (සාහිත්‍යමය "යහපත් කාලී") යනුවෙන් හැඳින්වෙන්නේ දකුණු ඉන්දියාවේ ප්‍රචලිත හින්දු දෙවඟනකි. දේවි මහාත්ම්‍යම් ග්‍රන්ථයේ සඳහන් ආදි පරාශක්ති හෙවත් දුර්ගා (දේවී) දෙවඟනගේ රෞද්‍ර ස්වරූපයක් ලෙස ඇය සැලකේ. කේරළයේ වඩාත්ම වන්දනාවට ලක්වන දේවී මහාත්මය වන ඇය ශ්‍රී භද්‍රකාලී, මහාකාලී, චාමුණ්ඩා සහ කරියම් කාලි මූර්ති ලෙස ද හැඳින්වේ. කේරළයේ ඇය යහපත් පුද්ගලයන් ආරක්ෂා කරන මහා කාලීගේ ශුභ ස්වරූපයක් ලෙස සැලකේ.

ආශ්‍රේයයන්

බාහිර සබැඳි

Dictionary of Hindu Lore and Legend () by Anna Dallapiccola
 Maha Kshethrangalude Munnil, D. C. Books, Kerala
 https://web.archive.org/web/20140714110253/http://keralapilgrimcenters.com/kodimatha-pallipurathu-kavu-bhagavathy-temple-kerala/#sthash.aDinhaHK.dpuf

දෙමළ දේවතාවෝ
හින්දු දෙවඟනෝ
බ්‍රහ්මණී

බ්‍රහ්මණී (Sanskrit: ब्रह्माणी, IAST: Brahmâṇī) හෙවත් බ්‍රාහ්මී (Sanskrit: ब्राह्मि, IAST: Brāhmī) ලෙස හැඳින්වෙන්නේ මාත්‍රිකා ලෙස හැඳින්වෙන සප්ත මාතෘ දේවතාවියන්ගෙන් අයෙකි. ඇය හින්දු ආගමේ මැවුම්කාර දෙවියන් වන බ්‍රහ්මගේ ශක්තිය ලෙස සැලකේ.

මේවාත් බලන්න
 මහාසරස්වතී
 ත්‍රිදේවී

ආශ්‍රේයයන් 

හින්දු දෙවඟනෝ
කෞමාරී

කෞමාරී හෙවත් කුමාරී, කාර්තිකේයනී, කාර්තිකේයානී, ජගදම්බිකා, ජග්දම්බා හෝ අම්බිකා යනුවෙන් හැඳින්වෙන්නේ යුද්ධයට අධිපති කාර්තිකේයගේ ශක්තියයි. කෞමාරී මොනරකු මත හිඳගෙන සිටින අතර අත සතරක් හෝ දොළසක් තිබිය හැක. ඇය හෙල්ලක්, කෙටේරියක්, දෑකැත්තක්, ත්‍රිශූලයක්, දුන්නක්, ඊතලයක්, පලිහක්, ගදාවක්, පද්මයක්, දිගු අසිපතක්, චක්‍රයක් සහ ශංඛයක් දරා සිටියි. ඇය සිය කෙටේරිය ආධාරයෙන් රාක්ෂසයන් විනාශ කළා ය. ඇය ප්‍රචලිතව ඇත්තේ ජග්දම්බා ස්වරූපයෙනි.

මේවාත් බලන්න 
 මාත්‍රිකාවෝ
 කුමාරී (දෙවඟන) 
 දේවි කන්‍යා කුමාරී 
 කන්වාරි

ආශ්‍රේයයන්

හින්දු දෙවඟනෝ
යුධ දෙවඟනෝ
මාතෘ දේවතාවියෝ
1998 නිදහස් කුසලානය

2018 නිදහස් කුසලානය යනු ඉදිරියෙහි පැවැත්වීමට නියමිත ක්‍රිකට් තරගාවලියක්  වන අතර 2018 මාර්තු මාසයෙහිදී ශ්‍රී ලංකාවෙහි පැවැත්වීමට නියමිතය. එය වනාහී බංග්ලාදේශය, ඉන්දියාව  සහ ශ්‍රී ලංකාව අතර තුන්කොන් තරග මාලාවකි. මෙම තරගාවලිය පැවැත්වෙන්නේ ශ්‍රී ලංකාවේ 70 වන නිදහස් සැමරුම නිමිත්තෙනි. මෙම තරගාවලියට විස්සයි20 තරග 7 ක් ඇතුලත් වේ. තරගාවලියේ සියලුම තරග කොළඹ ආර්. ප්‍රේමදාස ක්‍රීඩාංගණයේදී පැවැත්වීමට නියමිතය.

Sri Lanka won three matches while India won one in the group stage, before India won the final beating the former by 6 runs. Sri Lanka's Aravinda de Silva who scored 368 runs was named player of the series.

Round-robin

Matches

Final

References
Twelfth Night

දොළොස්වන රාත්‍රිය (Twelfth Night) යනු විලියම් ෂේක්ස්පියර්ගේ සුඛාන්ත නාට්‍යයකි. මෙම නාට්‍යය 1599 දී හෝ 1600 දී ප්‍රථම වරට වේදිකා ගත වන්නට ඇතැයි සළකනු ලැබේ. එය පළමුවන එළිසබෙත් රැජිනගේ අණට අනුව ෂේක්ස්පියර් රචනා කළ නාට්‍ය දෙකෙන් එකක් ලෙස ද සඳහන් වේ. අනෙක් නාට්‍යය වන්නේ The Merry Wives of Windsor නාට්‍යය යි. මෙම නාට්‍යය Twelfth Night or What you will ලෙසද හැඳින්වේ.

කතා සාරාංශය 
සෙබස්ටියන් සහ වයලා නිවුන් සහෝදර සහෝදරියන් වෙති. ඔවුන් ගමන් කරන නැව මුහුදුබත් වී දෙදෙනා ඉලිරියාවේ ස්ථාන දෙකකට ගොඩ වී දිවි ගලවා ගනී. වයලා පිරිමි වෙස්ගෙන ඕසිනෝ නම් ආදිපාදවරයෙක් ළඟ සිසාරියෝ යන නමින් සේවය කිරීමට පටන් ගනී. ඕසිනෝ ඉලිරියාවේ ඔලිවියා නම් සිටු දේවියකට පෙම් කරයි. නමුත් ඔලිවියා ඔහුට අකමැති වෙයි. ඔලිවියා තමාට කැමති කරගනු පිණිස ඕසිනෝ සිසාරියෝව ඔලිවියා වෙත යවයි. ඔලිවියා ඕසිනෝට කැමති වනු කෙසේ වෙතත් දුටුවනම සිසාරියෝට ප්‍රේම කරන්නට පටන් ගනී.

මුහුදේ ගසාගෙන යමින් සිටි සෙබස්ටියන්ව බේරා ගන්නේ ඇන්ටෝනියෝ විසිනි. හේ සෙබස්ටියන් රැක බලා ගනිමින් නිරතුරුව ඔහු පසුපස රැඳී සිටී. සෙබස්ටියන් ඔලිවියාගේ මාලිගය වෙත ගිය අවස්ථාවක ඔහු සිසාරියෝ යැයි සිතන ඔලිවියා, තමා සමඟ විවාහ ගිවිස ගැනීමට ඔහු කැමති කරවා ගනී. වයලා (සිසාරියෝ ලෙස පෙනී සිටින) ද ඕසිනෝ ට පෙම් කරයි. 

මෙසේ නිවුන් සහෝදර සහෝදරියන් නිසා ඇතිවන පටලැවීම් සහ ආරවුල් මැද කතාව දිව යයි. තවද ෆෙස්ටේ, සර් ටෝබි, සර් ඇන්ඩ්රූ, මරියා, මැල්වෝලියෝ යනාදී සෙසු චරිතද වෙයි.

විලියම් ෂේක්ස්පියර්
නාට්‍ය
Android game macking

Android Market (Google Play App Store) සහ තවත් බොහෝ යෙදුම ගබඩා ඇන්ඩ්රොයිඩ් ක්රීඩා දහස් ගණනක් සිටී. ඔබ ඔබේ රස අනුව ඇන්ඩ්රොයිඩ් ක්රීඩා සොයා ගත හැකි වනු ඇත. ඇන්ඩ්රොයිඩ් ඇප් එක ගබඩා ක්රීඩා සහ තවත් රේසිං වැනි ක්රියා දර්ශන, වීර චාරිකා වැනි විවිධ ප්රවර්ගය ඇන්ඩ්රොයිඩ් ක්රීඩා සිය ගණනක්, ක්රීඩා, ප්රහේලිකා, ඇත. බොහෝ ඇන්ඩ්රොයිඩ් ක්රීඩා කුඩා, බොහෝ විශාල වේ වේ, බොහෝ ක්රීඩා නිදහස් හා ගෙවන මෙන්ම බොහෝ ය. ඇන්ඩ්රොයිඩ් භාවිතා කරන්නන් මෙම ක්රීඩා සෙල්ලම් කිරීමට ආදරෙයි. මම වන අතර මම නිතිපතා 5 ක්රීඩා මගේ ස්මාර්ට් ෆෝන් දී ඇන්ඩ්රොයිඩ් ක්රීඩා 12 කට අධික ඇත. මෙම ක්රීඩා යෙදුම-දැන්වීම් හා යෙදුම් මිලදී ගැනුම් (එවැනි ධජය දැන්වීම්, රූපය දැන්වීම්, ෆ්ලෑෂ් දැන්වීම්, පොප්-අප් දැන්වීම් ලෙස) ක්ෂණික ලකුණු, මැණික්, කාසි, වැඩි දියුණු කිරීම්, ආදිය මෙම විකල්ප ලබා ගැනීමට ඇති උපයා ගැනීමට ඇන්ඩ්රොයිඩ් මෙතුලින් ඉඩ දෙනවා ආදායම් ගොඩක්. .

Stencyl 
ඇන්ඩ්රොයිඩ් ක්රීඩා කේතය-නිදහස් නිර්මාණය කිරීමට වඩාත් ජනප්රිය මෙවලමකි. ඔබ Stencyl සමග ක්රීඩා නිර්මාණය කිරීමට කිසිදු ක්රමලේඛ භාෂාව ඉගෙන ගැනීමට අවශ්ය නොවේ. Stencyl සමග, මෙවලම් එහි සරල ඉදිරියට මෘදුකාංග සපයනු ලැබේ, ඔබ කිරීමට අවශ්ය සියලු ඔබගේ ඇන්ඩ්රොයිඩ් ක්රීඩාව හා මෙම සුපිරි පහසු ක්රීඩාව මැවුම්කරු, මෘදුකාංග ක්රියාත්මක කිරීමට මූලික නිපුණතා පිළිබඳ අදහසක් වේ
Go lang

ගූගල්හි ක්‍රමලේකන භාෂාව go lang වේ. go lang යනු වි⁣ශේෂ ගුනාංග සහිත භාෂාවකි.

ඉතිහාසය 
මෙය මුලින්ම නිපදවා ඇත්තේ 1997 දීය. මෙය පසුව 2008 ජනවාරි වලදී වැඩ ඵකලස්කර පූර්ණකාලිනව ඇරඹුණු. 2009 දී මෙය පු්‍රසිද්ධ කලහ.

මූලාශ්‍ර

පරිගණක භාෂා
මාත්‍රිකාවෝ

මාත්‍රිකාවෝ (ඒක වචන මාත්‍රිකා, සංස්කෘත: मातृका, IAST: mātṝkā, සාහි. "දිව්‍යමය මාතාව") හෙවත් මාතාර් හෝ මාත්‍රී යනුවෙන් හැඳින්වෙන්නේ හින්දු ආගමේ සැමවිටම එක්ව නිරූපණය කරනු ලබන මාතෘ දෙවඟනන් සමූහයකි.

මාත්‍රිකාවෝ විවිධ දෙවිවරුන්ගේ පුද්ගලීකෘත ශක්තීන් (ශක්ති) වෙත්. බ්‍රහ්මණී බ්‍රහ්මගෙන් පැනනැඟුණකි. වෛෂ්ණවී විෂ්ණුගෙන් ද, මහේශ්වරී ශිවගෙන් ද, ඉන්ද්‍රාණි ඉන්ද්‍රගෙන් ද, කෞමාරී ස්කන්දගෙන් ද, වරාහී වරාහගෙන් සහ චාමුණ්ඩා දේවීගෙන් ද පැනනැඟුණි.  මීට අමතරව නරසිංහී/ප්‍රත්‍යාංගීරා නම් අතිරේක සාමාජිකාවක ද සිටිය හැක.

මේවාත් බලන්න 
 දේවී කන්‍යා කුමාරී 
 කෞමාරී
 කුමාරී (දෙවඟන) 
 කන්වාරී

සටහන්

බාහිර සබැඳි

හින්දු දෙවඟනෝ
මාතෘ දේවතාවියෝ
යුධ දෙවඟනෝ
ළමාවියේ දෙවඟනෝ
ශක්ති ආගම
නෙවාර්
හින්දු තන්ත්‍රික දෙවිවරු
වාරාහී

වාරාහී (, ) යනුවෙන් හැඳින්වෙන්නේ හින්දු ආගමේ එන මාත්‍රිකාවන් නැමැති සප්ත මාතෘ දේවතාවියන්ගෙන් අයෙකි. වල් සූකර හිසකින් යුත් වාරාහි විෂ්ණු දෙවියන්ගේ සූකර අවතාරය වන වරාහගේ ශක්තිය (ස්ත්‍රී ශක්තිය, හෝ ඇතැම්විටෙක භාර්යාව) වේ. නේපාලයේ මැයව බාරාහී ලෙස හැඳින්වේ. ඇය විෂ්ණු දෙවියන්ගේ දෙවන බිරියක වන භූදේවීගේ උපතකි.

මේවාත් බලන්න
 වරාහ

සටහන්

පාදක සටහන්

උද්ධෘත

හින්දු දෙවඟනෝ
යුධ දෙවඟනෝ
මාතෘ දේවතාවියෝ
හින්දු තන්ත්‍රික දෙවිවරු
සත්ත්ව දෙවඟනෝ
පුරාණෝක්තිමය මානව දෙමුහුම්
චාමුණ්ඩා

චාමුණ්ඩා (සංස්කෘත: चामुण्डा, IAST: Cāmuṇḍā) හෙවත් සච්චි මාතා, චාමුණ්ඩී, චාමුණ්ඩේශ්වරී හෝ චාර්චිකා යනුවෙන් හැඳින්වෙන්නේ දේවීගේ රෞද්‍ර ස්වරූපයකි. ඇය හින්දු ආගමේ එන මාත්‍රිකාවන් නැමැති දිව්‍යමය මාතාවන්ගෙන් අයකු ලෙස ද සැලකේ.

මේවාත් බලන්න
 මහාකාලී
 මහේශ්වරී
 ත්‍රිදේවී

ආශ්‍රේයයන්

බාහිර සබැඳි
 ශ්‍රී සච්චියායි මාතාජී (ශ්‍රී ඕසීය මාතාජී) චාමුණ්ඩා දේවීගේ අවතාරයකි
 චාමුණ්ඩා දේවී දේවාලය (චාමුණ්ඩා නන්දිකේශ්වර් ධාම්), හිමචාල් ප්‍රදේශ්

හින්දු දෙවඟනෝ
පාර්වතීගේ ස්වරූප
යුධ දෙවඟනෝ
ජාත්‍යන්තර ක්‍රිකට් කවුන්සිලයේ සාමාජිකයින් ලැයිස්තුව

මෙහි දැක්වෙන්නේ අයිසීසී සාමාජිකයින් පිළිබඳවයි.අයිසීසී ආයතනය පිළිබඳව දැනගැනීමට ජාත්‍යන්තර ක්‍රිකට් කවුන්සිලය බලන්න. 

ජාත්‍යන්තර ක්‍රිකට් කවුන්සිලය පිහිටවූයේ 1909 ජුනි 15 දිනයි. මුලදී Australia, England, and South Africa as its founding members. In the beginning, only countries within the commonwealth could join. These members were then joined by India, New Zealand, and the West Indies in 1926 and later by Pakistan in 1953. In 1961, South Africa resigned due to their leaving the Commonwealth. The Imperial Cricket Conference was renamed the International Cricket Conference in 1965 with new rules permitting countries from outside the Commonwealth to be elected into the governing body for the first time. Any new member elected to the governing body could only be an Associate Member with the possibility of being promoted to a Full Member. The first Associates were Fiji and the USA. Sri Lanka was admitted as a Full Member in 1981, returning the number of Test-playing nations to seven. In 1989, the ICC was again renamed, this time to International Cricket Council. South Africa was reelected as a Full Member to the ICC in 1991 and Zimbabwe was elected in 1992. Until 2017, the most recent new Full Member was Bangladesh, which was elected in 2000. The ICC currently has 104 members. On 22 June 2017, Ireland and Afghanistan were granted full member and test status.

Membership is a hierarchy and there are two categories of membership: Full Members and Associate Members. As of 22 June 2017, there are 12 Full Members and 92 Associate Members. The Membership Committee  will consider all future requests for membership – full and associate – against an objective set of criteria. There was previously a third level, Affiliate Membership, which was removed in June 2017 with all previous Affiliate Members becoming Associate Members.

අයිසීසී සාමාජිකයන්

මුලාශ්‍ර
දෙවන අග්බෝ රජතුමා

දෙවන අග්බෝ රජතුමා, ක්‍රි.ව. 608-618 අතර කාලය ශ්‍රී ලංකාව පාලනය කල රජතුමෙකු වේ.

                      දස වසරක් පමණක් මේ රට පාලනය කල මෙම දෙවන අග්බෝ රජු.එම කාලය තුල ලාංකීය වාරීවංශ කතාව තුල නව පරිච්ඡේදයක් ලියන්න තරම් කරණා එකතු කල රජකෙනෙක්.මෙම කෙටි කාලය තුල  කන්තලේ වැව, ගිරිතලා වැව, බලාහස්ස වැව වැනි ඉතා විශාල වාරී නිර්මාණ ඉදි කර ඇත.මේ අතරින් කන්තලේ වැව ලංකාවේ ගැඹුරැතම වාරි කර්මාන්තය ලෙස සැලකේ.එහි වැව් බැම්මේ ඇතැම් ස්ථානයක උස අඩි 52.5ක් පමණ වේ.පළමුවන අග්බෝ රජුගෙන් පසු ලංකාවේ සිහසුන හිමි කර ගත් දෙවන අග්බෝ රජු.පළමු වන අග්බෝ රජතුමා නතර කල තැන පටන් ඉදිරියට ඊටත් වඩා ඉහළින්. ක්‍රි.ව.609 දී රජ පැමිණි ඔහුගේ රාජ්‍ය කාලයද පළමුවන අග්බෝ රජුගේ කාලයේ මෙන්ම වැසියාට වැඩදායක සමයක් විය මෙම දෙවන අග්බෝ පළමුවන අග්බෝ රජුගේ සොහොයුරෙකුගේ පුත්‍රයාය.මෙතුමා තවත් කාලයක් රජ්‍යය පාලනය කලා නම් මහසෙන් වසභ ධාතුසේන  වැනි රජවරුන් මෙන් අද මෙන්ම හෙටත් නිරන්තරයෙන් කතා බහට ලක් වන විශිෂ්ඨ වාරී නිර්මාණයන් බිහිවනු ඇත.

                      දිවයිනේ බොහෝ වෙහෙර විහාර කරවා ඒවාට ගම්බිම් පැවරීම කළ මේ රජ තෙමේ සසුන බැබළවූ ධාර්මික රජ කෙනෙකු වශයෙන් චූල වංශයේ විස්තර දැක්වේමේ රජුගේ උදාර පිංකම් අතරින් එකක් වන්නේ බුදු සමය හදුන්වා දීමෙන් පසු නිර්මාණය කළ පළමු චෛත්‍ය රාජයා වූ ථූපාරාම දාගැබ සම්පූර්ණයෙන් ම ප්‍රතිසංස්කරණය කරවීමය බුදුරජාණන් වහන්සේගේ දකුණු අකු ධාතුව මෙහි නිධන් කර තිබූ අතර දාගැබ ප්‍රතිසංස්කරණයේදී නිධන් කර තිබූ දකුණු අකු ධාතූන් වහන්සේ ලෝවා මහා ප්‍රාසාදයෙහි සුරක්ෂිතව තැන්පත් කොට චෛත්‍යයේ සියලු ප්‍රතිසංස්කරණ වැඩ නිම වූ පසු යළි නිධන් කරනු ලැබූ බව කියවේමහාවංශයේ කතා පුවතට අනුව දෙවන අග්බෝ රජතුමා දළදා මන්දිරයක්‌ ඉදිකර ඇත. දෙවැනි අග්බෝ රජතුමා සාදවන ලද දළදා මන්දිරය රනින් හා රුවනින් සරසන ලද බව කියෑවේ. එසේම අලංකාර කරඬුවක්‌ද ඉදිකළ බව පැවසේ. ඊට "ධ ම්ම ච ක්‌ක ඝර" යන නම ව්‍යවහාර විය.

                             අනුරාධපුර නගරයේ ඉදිකළ මුල්ම දළදා මන්දිරය මෙය බවට විශ්වාස කෙරේ. දෙවැනි අග්බෝ රජතුමා ධාතු මන්දිරයක්‌ද කළ බවට තොරතුරු මහාවංශයේ සඳහන් වේ,.අවාසනාවන්ත කාරණය නම් මෙතුමා විසින් නිර්මාණය කරන ලද කන්තලය වැව වර්තමානයේ දමිළ රජකෙනෙක් විසින් නිර්මාණය කල නිර්මාණයක් ලෙස හුවාදක්වමින් සිතුවම් ඇද කොනෙශ්වරම් හී මිනිස්සු හට වැරදි වැටහිමක් ලබා දිමයි.එය නිවැරදි කිරිම මෙරට වගකිව යුත්තන්ගෙ යුතුකමක් හා වගකිමක් බවයි.වියමනේ අපේ හැගිම...නැත්නම් මේ වැනි අපේ මුතුන් මිත්තන්ගේ නිර්මාණයන් අපට අහිමි වන දිනයද වැඩි ඇතක නොවුණු ඇත......

ආශ්‍රිත
 ගිරිතලේ වැව‎
 කන්තලේ වැව
මහාවිද්‍යා

මහාවිද්‍යාවෝ (මහා විද්‍යාවන්) හෙවත් දශ-මහාවිද්‍යාවෝ යනුවෙන් හැඳින්වෙන්නේ විශ්වයේ ආරම්භයේ සිට විනාශය දක්වා පැවතෙන්නා වූ ආදි පරාශක්තියේ විද්‍යාවන් 10ක් පිළිබඳවයි. එම මහාවිද්‍යාවන් 10 දෙනා වන්නේ කාලී, තාරා, ත්‍රිපුර සුන්දරී, භුවනේශ්වරී, භෛරවී, චින්නමස්තා, ධුමාවතී, බගලාමුඛී, මාතංගී සහ කමලා ය.

ක්‍රිස්තු වර්ෂ 1700 දී එහි උච්චතම අවස්ථාවට ළඟා වූ ශක්ති වාදයේ භක්ති අංශයේ නැගීම සනිටුහන් කරන බැවින් මහාවිද්‍යාවේ දියුණුව ශක්ත නිකායේ ඉතිහාසයේ වැදගත් සන්ධිස්ථානයක් නියෝජනය කරයි.

ශක්ත බැතිමතුන් විශ්වාස කරන්නේ එකම සත්‍ය දස ආකාරයකින් විද්‍යාමන වන බවයි. ශක්ත වාදයේ එක් ගුරු සම්ප්‍රදායකට අනුව මහාවිද්‍යාවන් මහාකාලි දේවියගේ ස්වරූප ලෙසින් හැඳින්වේ. මෙම සමස්ථ මහාවිද්‍යාවන් මණිද්වීපය තුළ වාසය කරයි.

නාමයන් 

 කාලි : බ්‍රහ්මන්ගේ උත්කෘෂ්ඨ ස්වරූපයකි, කාලය සහ විනාශයට අධිපතිනිය යි, ආදි පරාශක්තිය ලෙසින් හඳුන්වයි. (කාලි කුල සම්ප්‍රදායේ සර්වබලධාරී දේවිය) මහාකාලි දේවිය අඳුරු පැහැයක් ගන්නා අතර මරණයේ රාත්‍රියටද වඩා අඳුරු පැහැතිය. අතීත, වර්තමාන සහ අනාගතය සංකේතවත් කරන නේත්‍රා තුනක් ඇත. ගෙලෙහි හිස් කබල් මාලයක් පැළඳි ඇය දිවි සමක් වස්ත්‍රය කොටගෙන සිටි. ඉන පටිය ලෙස පැළඳ සිටින්නේ අත් වලින් නිර්මිත පටියකි.
 තාරා : මුක්තිය කරා මඟ පෙන්වන, ආරක්ෂාව සලසන, සංසාර සාගරයෙන් එතෙර කරවන දේවිය යි. සමුද්‍ර මන්තනයේදි ශිව දෙවියන්ව හලාහල විෂෙන් බේරා ගනු ලැබුවේද ඇයයි. ඇයගේ ශරිර වර්ණය ලා නිල් පැහැතිය.
 ත්‍රිපුර සුන්දරී : බ්‍රහ්මන්ගේ උත්කෘෂ්ට ස්වරූපයකි. විශ්වයේ මුලය යි, සියල්ලෙහිම තුන් ආකාරයට අධිපතිනිය යි, ආදි පරාශක්ති, ලලිතා රාජ රාජේශ්වරී ලෙසින් හදුන්වනු ලබයි. (ශ්‍රී කුල සම්ප්‍රදායේ සර්වබලධාරී දේවිය) රන්වන් පැහැයෙන් යුක්ත වන අතර අත් සතරෙහි පාශයක්, අංකුසයක්, හී පහක් දුන්නක්/උක් දණ්ඩක් දරා සිටී.
 භුවනේශ්වරී : බ්‍රහ්මන්ගේ උත්කෘෂ්ඨ ස්වරූපයකි. සමස්ථ විශ්වයේම මාතාවයි, ඇයගේ ශරීරය රන් වන් පැහැයෙන් යුක්ත වන අතර අත් සතරෙහි පාශයක්, අංකුසයක් දරා සිටින අතර අභය සහ වරද මුද්‍රාවන් පෙන්වමින් සිටි.මණිද්වීපය නම් පරම අධිරාජයෙ නිර්මාතෘ සහ අධිරාජිනියයි. මූල ප්‍රකෘතිය ලෙසින්ද හැදින්වේ.
 භෛරවී : උග්‍ර ස්වරූපයකි. භෛරවගේ ස්ත්‍රී ස්වරූපය යි. ශරීරය රතු පැහැ වන අතර කෝපාවිෂ්ඨ නේත්‍රා ත්‍රිත්වයක් සහ අවුල් වූ හිස් කෙස් ඇත.
 චින්නමස්තා : තමාගේම හිස කපා ගත් ස්වරූපය යි. ජයා සහ විජයා තෘප්තිමත් කිරීම සඳහා ඇය තමාගේම හිස කපා ගත්තාය. (රජස් සහ තමස් ගුණ සංකේතවත් වේ.) ඇය රතු පැහැයක් ගන්නා අතර, බියකරු පෙනුමක් ඇත.
 ධූමාවතී : ධූමාවතී තද දුඹුරු පැහැයකින් යුක්තය, ඇගේ සම රැලි වැටී ඇත, ඇගේ මුඛය වියළී ඇත, ඇගේ දත් සමහරක් වැටී ඇත, ඇගේ දිගු අවුල් වූ හිසකෙස් අළු පැහැයක් ගනී, ඇගේ ඇස් ලේ වැගිරීම් ලෙස පෙනෙන අතර ඇයට බිය උපදවන ස්වභාවයක් ඇත.
 බගලාමුඛී : සතුරන් අඩපණ කරන දේවිය යි. දේවියට රත්තරන් පැහැයක් ඇති අතර දීප්තිමත් ඇස් තුනක්, සශ්‍රීක කළු හිසකෙස් සහ නිහතමානී මධ්‍යස්ථ බවක් ඇත. ඇය කහ පැහැති වස්ත්‍රාභරණ දරා සිටින හෙයින් පිතාම්බරි ලෙසින්ද හැඳින්වේ.
 මාතංගී : රාජ ශ්‍යම්ලා ස්වරූපයෙදී ලලිතා දේවියගේ අග්‍රාමාත්‍යවරියකි. කථනයට අධිපති ස්වරූපය යි. මාතංගිගේ වර්ණය මරකත කොළ පැහැයෙන් නිරූපණය කෙරේ. 
 කමලාත්මිකා (කමලා) : පද්මයක් මත වාසය කරන දේවිය යි. ඇතැම් විට තාන්ත්‍රික - ලක්ෂ්මි ලෙසින්ද ආමන්ත්‍රණය කරනු ලබයි. කමලා  රන්වන් පැහැයකින් යුත් කළු හිසකෙස්, දීප්තිමත්, සන්සුන් ඇස් තුනක් සහිත කරුණාවන්ත ස්වරූපයකි.

ආශ්‍රේයයන්

Dasa Mahavidya

බාහිර සබැඳි

හින්දු දෙවඟනෝ
පාර්වතීගේ ස්වරූප
ශචී

හින්දු ආගමෙහි (විශේෂයෙන්ම, මුල්කාලීන වෛදික වාර්තාවන්හි), ශචී (සංස්කෘත: शची) හෙවත් ඉන්ද්‍රාණී (ඉන්ද්‍රගේ රැජින), ඓන්ද්‍රී, මහේන්ද්‍රී, පූලෝමජා හෝ පෞලෝමී යනුවෙන් හැඳින්වෙන්නේ කෝපයට සහ ඊර්ෂ්‍යාවට අධිපති දෙවඟනයි. ඇය වෙනුවෙන් කිසිවකු බලානොහිඳි හෙයින් දැඩි ඊර්ෂ්‍යාවකින් පෙළුණු මැය පූලෝමාන් නැමැති අසුරයාගේ දියණියයි. පූලෝමාන්ව ඉන්ද්‍රාණිගේ අනාගත සැමියා වූ ඉන්ද්‍ර විසින් මරාදමන ලදී. ඇය සප්ත මාත්‍රිකාවන්ගෙන් (මාතෘ දේවතාවියන්) අයකු ද වේ. ඇය රූමත් බවත්, අලංකාර නෙත් හිමිවූ බවත් පැවසේ.

සටහන්

ආශ්‍රේයයන්

වැඩිදුර කියවීමට
 

හින්දු දෙවඟනෝ
සුපර් ඩෝරා Mk III පන්තියේ මුරසංචාරක යාත්‍රාව

2004 වසරේදී දී IAI Ramta විසින් නිෂ්පාදනය කරන ලද මෙම යාත්‍රාවන්ට එහි අවි ගබඩාව තුල ස්වයංක්‍රීය ග්‍රෙනේඩ් විදිනයන්',AGM-114  හෙල්ෆයර් මිසයිල,  SPIKE NLOS මිසයිල සහ මිලිමීටර් 30 කාල තුවක්කු සහිතව  එහි ඇති සියුම් තෙරපුම් තදබදය පාලනය කරන ලද කෘතිම මතුපිට ධාවක(ASD)  වලට ස්තූති වන්නට වෙරල ආශ්‍රිත ජලයේ නෝට් 50 ක් (පැයට කිලෝමීටර 93 / පැයට සැතපුම්ක් 58) ක වේගයෙන් ගමන් කල හැක.

කාර්යසාධනය 
සුපිරි ඩෝරා Mk III යාත්‍රාව නෝට් 50ක අධිවේගී වේගයෙන් මුහුදේ ඉලක්කය නිරෝධනය කරයි. දිගු දුර මෙහෙයුම් සඳහා සාමාන්‍ය දින හතරකට වැඩි මුහුදේ රැඳීසිටීමේ  හැකියාව;විවෘත සාගර සහ වෙරළබඩ පරිසරය තුළ ඉහළ උපාමාරුවක් ; ඕනෑම කාලගුණ තත්වයක් යටතේ' මුහුදේ රැදී සිටීම ; නිවැරදි සහ ස්ථාවර දියුණු සමුද්‍රීය අවි ගබඩා හා සංවේදක ඇතුලත් කිරීමේ හැකියාව;  නිසා යොදා ගනී.සමස්තයක් ලෙස ගත් කල, යාත්‍රාව එහි මෙහෙයුම් පැකේජයට අනුව ටොන් 72 ත් 58 ත් අතර ප්‍රමාණයක් විස්ථාපනය කරයි.

මෙම යාත්‍රා වේගවත් හා කඩිසරය.මේවා සැලසුම් කර ඇත්තේ ඉහල මෙහෙයුම් වේගයක් පවත්වා ගැනීමටය. 
මෙහි ජ්‍යාමිතිය මගින් සෑම වේග සීමාවක් තුලම යාත්‍රාව  රඳවා ගැනිමට හා ඉහල වේගයක් තුලදී වියලි නැව් තට්ටුවක් පවත්වා ගැනිමටත් හැකියාව ලැබේ.

ප්‍රචාලන පද්ධතිය 
ප්‍රචාලන පද්ධතිය සමන්විත වන්නේ Detroit Diesel MTU 12V-4000 (මුලු බලය අශ්වබල4,175(3,113 kW) ) 
එන්ජින් දෙකකින්  බලගැන්වෙන වේගවත් බෝට්ටු සඳහාම නිර්මාණය කරන ලද
මතුපිට පෘෂ්ඨ ධාවකයන්ගෙනි. Arneson Surface Drive-16 .මතුපිට පෘෂ්ඨ ධාවකයන් යාත්‍රාවේ  තෙරපුම පාලනය කරයි.මීට අමතරව Mk III  යාත්‍රා ZF4650 reduction gears වලින්ද සමන්විතය. 

මෙම තෙරපුම්-පාලන ප්‍රචාලන පද්ධතිය මගින් සුපර් ඩෝරා යාත්‍රා  වලට මීටර් 1.2 (අඩි 3.9)  නොගැඹුරු ජලයෙදී විශේෂ බලකායන් සතුරු වෙරල තීරයන්ට ගොඩබැස්වීම හා 
මුදාගැනීමේ මෙහෙයුම් සිදුකල හැක.

අවි ගබඩාව 
සුපර් ඩෝරා Mk III යාත්‍රාව තුල  Typhoon 25-30 mm stabilized cannon, heavy machine guns, AGM-114 Hellfire (Surface-to-surface type) missiles, SPIKE NLOS missiles ස්ථාපනය කිරීමට ඉඩ සලසා ඇත.මෙම සියලු අවි පද්ධති  වලට ,අති නවීන  දිවා/රාත්‍රී,දිගු දුර electro-optic  පද්දති, Elbit/El-Op සංවේදක හා ඉලක්ක පද්දති ඇතුලත් වේ.

දියුණුකිරීම් 
IAI-Ramta විසින් මේ වන විට සුපර් ඩෝරා පන්තිය සඳහා නව සැකසුම්  ඇතුලත් පැකේජ   Strike හා  Littoral Warrior  ලෙස වැඩිදියුණු කරමින් පවතී.මේවාට ඉහල නිරවද්‍යතාවයකින් 
යුතු අයුධ පද්දති ඇතුලත් කර ඇත.

පිරිවිතර

සබැදීන්

අමතර කියවීම්
තාරා (දේවී)

හින්දු ආගමේ සහ බුද්ධාගමේ තාරා දෙවඟන දස මහාවිද්‍යාවන් හෙවත් "මහා ප්‍රඥා දෙවඟනන්" අතර දෙවැන්නිය ලෙස සැලකේ. ඇය ශක්තිගේ තන්ත්‍රික ස්වරූපයකි. 'තාරා' යන වදන සම්භවය වී ඇත්තේ තරණය යන අරුතැති 'තෘ' නැමැති මූලයෙනි. බොහෝ අනෙකුත් සමකාලීන ඉන්දියානු භාෂාවන්හි 'තාරා' යන්නෙන් තාරකා යන්න ද හැඟවේ.

මේවාත් බලන්න

තාරාපීඨ්
බාමඛේප
ශාක්ත ආගම
තාරා (බුද්ධාගම)
මා තාරාතාරිනී දේවාලය
මා තාරිනී
මා උග්‍ර තාරා

ආශ්‍රේයයන්

බාහිර සබැඳි
 
 නිල තාරාපීඨ් නිල වෙබ්අඩවිය
 වාමක්ෂේපගේ කෙටි චරිතාපදානය 

හින්දු දෙවඟනෝ
පාර්වතීගේ ස්වරූප
මහාවිද්‍යාවෝ
චින්නමස්තා

ඡින්නමස්තා (, , "හිස වෙන්වූ තැනැත්තිය"), හෙවත් චින්නමස්තා, හෝ ඡින්නමස්තිකා සහ ප්‍රචණ්ඩ චණ්ඩිකා යනුවෙන් හැඳින්වෙන්නේ හින්දු දෙවඟනකි. ඇය තන්ත්‍ර සම්ප්‍රදායයෙහි එන මහාවිද්‍යා නම් දශ දේවතාවියන්ගෙන් අයකු ද වේ.  ඇය හින්දු මාතෘ දේවතාවිය වන දේවීගේ රෞද්‍ර ස්වරූපයකි. දිව්‍යමය මෛථුන්‍යයේ යෙදෙන යුවළක් මත හිඳගත් හෝ සිටගත් මැය තම සිඳි හිස එක් අතකින් ද, අනෙක් අතින් දෑකැත්තක් ද දරා සිටියි. ඇයේ රුධිරය ගලන ගෙලෙන් පැනනැඟි රුධිර දහරා තුනක් ඇගේ වෙන්කළ හිස සහ තවත් සහායිකාවන් දෙදෙනෙක් විසින් පානය කරනු ලබති.

ආශ්‍රේයයන්

බාහිර සබැඳි 

හින්දු දෙවඟනෝ
පාර්වතීගේ ස්වරූප
මහාවිද්‍යාවෝ
ධූමාවතී

ධූමාවතී (, , සාහිත්‍යමය "දුම්පැහැ තැනැත්තිය") යනුවෙන් හැඳින්වෙන්නේ තන්ත්‍රික දෙවඟනන් දසදෙනකුගෙන් සමන්විත මහාවිද්‍යා  වන්ගෙන් අයෙකි. ධූමාවතී හින්දු මව් දෙවඟන වන දේවීගේ බිහිසුණු ස්වරූපයක් ලෙස සැලකේ. ඇයව නිතරම නිරූපණය කෙරෙන්නේ වියපත් විරූපී වැන්දඹුවක ලෙසයි. හින්දු ආගම තුළ ඇය කපුටා සහ චතුර්මාස් අවධිය වැනි අශුභ හෝ අනාකර්ෂණීය දෑ හා සම්බන්ධ යැයි විශ්වාස කෙරේ. මෙම දෙවඟන බොහෝ අවස්ථාවන්හි අශ්වයන් නොමැති රථයක හෝ කපුටකු මත නැඟ ආදාහන භූමියක සිටිනු නිරූපණය කෙරේ.

මේවාත් බලන්න
මහාවිද්‍යා

සටහන්

බාහිර සබැඳි

 ධූමාවතී සාධන

හින්දු දෙවඟනෝ
පාර්වතීගේ ස්වරූප
මහාවිද්‍යාවෝ
ඉන්දියාවේ වැන්දඹුභාවය